न्यायालय ने इस मामले में तत्कालीन वित्त मंत्री पी चिदम्बरम के खिलाफ विदेशी निवेश संवर्धन बोर्ड (एफआईपीबी) के नियमों के उल्लंघन करने के आरोपों को लेकर सबूत मांगे थे। ईडी ने आज इससे संबंधित स्थिति रिपोर्ट सौंपी है। न्यायालय ने एयरसेल-मैक्सिस करार मामले में चिदम्बरम की भूमिका की जांच के संबंध में दो मई तक स्थिति रिपोर्ट पेश करने का आदेश ईडी को दिया। न्यायालय ने चिदंबरम के खिलाफ आरोपों पर सबूत मांगे थे। न्यायालय ने याचिकाकर्ता भारतीय जनता पार्टी के नेता सुब्रह्मण्यम स्वामी को इस मामले में दो हफ्ते में तथ्यात्मक सबूत पेश करने को कहा था।